**IZBIRNI PREDMET GLASBA – ANSAMBELSKA IGRA**

Izbirni predmet Ansambelska igra je primeren za učence 7. in 8. razreda. Poteka 1 uro na teden.

Temeljni namen glasbenih izbirnih predmetov je, da učenci uresničujejo svoje interese za

glasbeno umetnost in kulturo. Učenci se z glasbo ukvarjajo tudi v prostem času, so ustvarjalni, kar spodbuja in navaja na trajno sodelovanje v glasbeni kulturi.

Cilji predmeta:

* učenci poustvarjajo vokalne, instrumentalne in vokalno-instrumentalne vsebine;
* navajajo se na zapis lastnih glasbenih zamisli;
* navajajo se na samostojno orientacijo v izbranih partiturah;
* izražajo ustvarjalne zamisli z zvočnimi eksperimenti, z improvizacijo, s komponiranjem ter izvajanjem v razredu in javno;
* predstavljajo svoje poustvarjalne in ustvarjalne dosežke.

Pri izbirnem predmetu ansambelska igra bodo učenci imeli možnosti uporabiti svoje že pridobljeno znanje igranja na različne inštrumente skupaj z drugimi inštrumentalisti in pevci. Prav tako pa bodo igrali na pester izbor drugih glasbil in zvočil (Orffov inštrumentarij, improvizirana glasbila, ljudska glasbila, zvočila …). Glasbene zapise bodo učenci spoznavali skozi prakso in se jih ne bodo učili kot teorijo. Pomemben del predmeta bo tudi nastopanje in javna predstavitev ustvarjalno glasbenih vsebin, tako bodo učenci svoje dosežke lahko predstavili svojim sošolcem, staršem, strokovnemu kolektivu in drugim.

Andreja Martinjak, profesorica glasbe